गवली का अंतरराष्ट्रीय फुटबाल से संन्यास  
भारतीय फुटबाल टीम के डिफेंडर महेश गवली ने सोमवार को अंतरराष्ट्रीय फुटबाल से संन्यास की घोषणा की। गवली लगभग एक दशक तक भारतीय टीम के लिए खेले।
भारतीय फुटबाल टीम के डिफेंडर महेश गवली ने सोमवार को अंतरराष्ट्रीय फुटबाल से संन्यास की घोषणा की। गवली लगभग एक दशक तक भारतीय टीम के लिए खेले।
	गोवा निवासी गवली ने कहा है कि वह अपने पेशेवर क्लब डेम्पो की ओर से खेलना जारी रखेंगे। गवली ने भारत के लिए कुल 82 मैच खेले। गवली ने सोमवार को एक पत्र के माध्यम से अखिल भारतीय फुटबाल महासंघ (एआईएफएफ) को अपने फैसले की जानकारी दी।
	गवली के टीम में रहते भारत ने कुल सात खिताब जीते। इनमें 2008 एएफसी चैलेंज कप और 2007 तथा 2009 का नेहरू कप शामिल है। गवली ने मलेशिया के खिलाफ गुवाहाटी में खेले गए दोस्ताना मुकाबले में टीम का नेतृत्व किया था। पेशेवर फुटबाल में गवली 2005 से डेम्पो के लिए खेल रहे हैं। उससे पहले वह चर्चिल ब्रदर्स और ईस्ट बंगाल के लिए खेल चुके हैं।